CELEX: 62010CN0509
Language: et
Date: 2010-10-26 00:00:00
Title: Kohtuasi C-509/10: Eelotsusetaotlus, mille on esitanud Bundesgerichtshof (Saksamaa) 26. oktoobril 2010 — Josef Geistbeck ja Thomas Geistbeck versus Saatgut-Treuhandverwaltungs GmbH

29.1.2011   
            
            
               ET
            
            
               Euroopa Liidu Teataja
            
            
               C 30/15
            
         Eelotsusetaotlus, mille on esitanud Bundesgerichtshof (Saksamaa) 26. oktoobril 2010 — Josef Geistbeck ja Thomas Geistbeck versus Saatgut-Treuhandverwaltungs GmbH
   (Kohtuasi C-509/10)
   ()
   2011/C 30/24
   Kohtumenetluse keel: saksa
   
      Eelotsusetaotluse esitanud kohus
   
   Bundesgerichtshof
   
      Põhikohtuasja pooled
   
   
      Kassatsioonkaebuse esitajad: Josef Geistbeck und Thomas Geistbeck
   
      Vastustaja kassatsioonimenetluses: Saatgut-Treuhandverwaltungs GmbH
   
      Eelotsuse küsimused
   
   Euroopa Liidu Kohtule esitatakse Euroopa Liidu toimimise lepingu (ELTL) artikli 267 esimese lõigu punkti b ja kolmanda lõigu alusel järgmised eelotsuse küsimused nõukogu 27. juuli 1994. aasta määruse (EÜ) nr 2100/94 ühenduse sordikaitse kohta (edaspidi „määrus nr 2100/94”) (1) ja komisjoni 24. juuli 1995. aasta määruse (EÜ) nr 1768/95 ühenduse sordikaitset käsitleva nõukogu määruse (EÜ) nr 2100/94 artikli 14 lõikes 3 osutatud põllumajandusliku erandi rakenduseeskirjade kohta (edaspidi „määrus nr 1768/95”) (2) tõlgendamiseks:
   
               a)
            
            
               Kas õiglane tasu, mille põllumajandustootja peab maksma ühenduse kaitse alla võetud sordi omanikule määruse nr 2100/94 artikli 94 lõike 1 alusel, kuna ta kasutas kaitstud sordi saagist saadud paljundusmaterjali ega täitnud määruse 2100/94 artikli 14 lõikes 3 ja määruse 1768/95 artiklis 8 sätestatud kohustusi, tuleb arvutada keskmise summa alusel, mida nõutakse kõnealuse taimeliigi kaitstud sortide paljundusmaterjali samaväärse koguse litsentseeritud tootmise puhul samal maa-alal, või tuleb arvutamisel aluseks võtta (väiksem) summa, mis kuulub tasumisele lubatud kasvatamise korral vastavalt määruse 2100/94 artikli 14 lõike 3 neljandale taandele ja määruse 1768/95 artiklile 5?
            
         
               b)
            
            
               Juhul kui aluseks tuleb võtta ainult lubatud kasvatamise korral makstav tasu:
               kas sellises olukorras võib sordikaitse õiguste omanik, kelle õigusi on ühel korral süüliselt rikutud, arvutada talle määruse nr 2100/94 artikli 94 lõike 2 alusel hüvitamisele kuuluva kahju üldsumma paljundusmaterjali litsentseeritud tootmise puhul nõutava tasu alusel?
            
         
               c)
            
            
               Kas määruse nr 2100/94 artikli 94 lõike 1 alusel tasumisele kuuluva õiglase tasu või sama määruse artikli 94 lõike 2 alusel täiendava kahju eest tasumisele kuuluva hüvitise arvutamisel on lubatud või koguni nõutav võtta arvesse organisatsiooni, mis esindab paljude ühenduse kaitse alla võetud sortide omanike õigusi, täiendavat töökoormust, määrates hüvitise suuruseks kahekordse tavapäraselt kokkulepitud tasu või kahekordse määruse nr 2100/94 artikli 14 lõike 3 neljanda taande alusel maksmisele kuuluva tasu?
            
         
      (1)  EÜT L 227, lk 1; ELT eriväljaanne 03/16, lk 390.
   
      (2)  EÜT L 173, lk 14; ELT eriväljaanne 03/18, lk 63.